ΓΡΑΠΤΗ ΕΡΩΤΗΣΗ E-2759/02

υποβολή: Frank Vanhecke (NI) προς την Επιτροπή

(1 Οκτωβρίου 2002)

Θέμα: Η τρομοκρατία

Στο εβδομαδιαίο περιοδικό Valeurs actuelles της Παρασκευής 13 Σεπτεμβρίου αναφέρεται ότι από τον περασμένο Ιούλιο και στο πλαίσιο της διεθνούς εκστρατείας κατά της τρομοκρατίας, η Επιτροπή έχει συντάξει κατάλογο των τρομοκρατικών οργανώσεων.

Είναι σε θέση η Επιτροπή να κοινοποιήσει τον κατάλογο των εν λόγω οργανώσεων·

Βάσει ποιων κριτηρίων έχει καταρτισθεί ο κατάλογος αυτός·

Απάντηση του κ. Patten εξ ονόματος της Επιτροπής

(15 Νοεμβρίου 2002)

Η Ένωση εξέφρασε τηνποστήριξή της για τη διεθνή εκστρατεία κατά της τρομοκρατίας την έναρξη της οποίας κήρυξαν τα Ηνωμένα Έθνη με το ψήφισμα 1373 (2001) που ενισχύθηκε με το ψήφισμα 1390(2002) του Συμβουλίου Ασφαλείας των Ηνωμένων Εθνών. Αυτό έγινε βάσει των Κοινών Θέσεων 2001/930/ΚΕΠΠΑ, 2001/931/ΚΕΠΠΑ και 2002/402/ΚΕΠΠΑ(1).

Βάσει των μέσων αυτών, το Συμβούλιο ενέκρινε δύο ψηφίσματα για την επιβολή, μεταξύ άλλων, της δέσμευσης των κεφαλαίων και των οικονομικών πόρων προσώπων, ομάδων και οντοτήτων που περιλαμβάνονται σε καταλόγους που αφορούν τη διεθνή τρομοκρατία.

Ο κανονισμός του Συμβουλίου (ΕΚ) 2580/2001 της 27ης Δεκεμβρίου 2001 για συγκεκριμένα περιοριστικά μέτρα εις βάρος ορισμένων προσώπων και οντοτήτων για την καταπολέμηση της τρομοκρατίας(2) προβλέπει έναν κατάλογο της Ένωσης που θα περιλαμβάνει τρομοκράτες, τρομοκρατικές ομάδες και οργανώσεις, με στόχο την καταπολέμηση της τρομοκρατίας. Ο κατάλογος αυτός θα περιλαμβάνει πρόσωπα, ομάδες ή οντότητες που συνδέονται ή σχετίζονται με τρίτες χώρες καθώς και με εκείνες που αποτελούν το επίκεντρο των πτυχών ΚΕΠΠΑ της κοινής θέσης 2001/931/ΚΕΠΠΑ. Ο κατάλογος αυτός εγκρίνεται από το Συμβούλιο και δημοσιεύεται ακολούθως στην Επίσημη Εφημερίδα(3).

Μια ειδική πράξη, ο κανονισμός του Συμβουλίου (ΕΚ) 881/2002 της 27ης Μαΐου 2002 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του Κανονισμού του Συμβουλίου (ΕΚ) 467/2001 για την απαγόρευση της εξαγωγής ορισμένων αγαθών καιπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(4), εξουσιοδοτεί την Επιτροπή να τροποποιήσει τον κατάλογο των προσώπων, ομάδων και οντοτήτων που συνδέονται με την Αλ Κάιντα και τους Ταλιμπάν, που επισυνάπτεται στον εν λόγω κανονισμό. Η Επιτροπή ενέκρινε εν τω μεταξύ επτά τροποποιήσεις του εν λόγω καταλόγου(5), βάσει των αποφάσεων που έλαβαν τόσο το Συμβούλιο Ασφαλείας των Ηνωμένων Εθνών όσο και οι συναφής Επιτροπή Κυρώσεων του Συμβουλίου Ασφαλείας.

(1) ΕΕ L 344 της 28.12.2001 και ΕΕ L 139 της 29.5.2002.

(2) ΕΕ L 344 της 28.12.2001.

(3) βλ. την απόφαση του Συμβουλίου 2002/848/ΕΚ, ΕΕ L 295 της 30.10.2002.

(4) ΕΕ L 139 της 29.5.2002.

(5) Κανονισμοί της Επιτροπής (ΕΚ) 951/2002 (ΕΕ L 145 της 4.6.2002), 1580/2002 (ΕΕ L 237 της 5.9.2002), 1644/2002 (ΕΕ L 247 της 14.9.2002), 1754/2002 (ΕΕ L 264 της 2.10.2002), 1823/2002 (ΕΕ L 276 της 12.10.2002), 1893/2002 (ΕΕ L 286 της 24.10.2002) και 1935/2002 (ΕΕ L 295 της 30.10.2002).